Kinniget 'vo ar staj gant Tony Foricheur, animatour ar c'hevread C'hoariva, komedian a-vicher abaoe dek vloaz. C'hoariet 'n eus gant Strollad Ar Vro Bagan, Strollad La Obra ( leurennet gant Gisèle Sparza), Strollad  Bitrak ( Erwan Cloarec gant sikour Lionel Jaffrès ), Kenlabourat a ra gant "Le théâtre du Grain" e Brest ( Alain Maillard, Lionel Jaffrès ) evit sevel stalieroù c'hoariva gant ar skolajoù. Ul labour leurenniñ 'n eus graet gant ar strollad "Pik Achu" ( Ar Brezhoneg o C'hoarzhin ). Labourat a ra war ar c'hoari gant ar strollad liseadezed "Rebeldia". Troet eo ouzh doareoù labour Jacques Le Coq, Dario Fo, Aogusto Boal. Krediñ a ra ez eus ur gwir labour da ober war ar c'horf gant an aktour a-raok kregiñ da gaozeal  war al leurenn. Diazez e hent labour dezhañ evel komedian a- vicher an hini eo.